Վալերիա Կոզլովա

**Վալերիա Սերգեևնա Կոզլովա** (), ռուս երգչուհի, երաժիշտ, դերասանուհի։ «*Ранетки*» փոփ ռոք խմբի (2005-2008) և «*5sta Family*» փոփ խմբի (2015-2017) անդամ։

## Կենսագրություն
Ծնվել է 1988 թվականի հունվարի 22-ին Մոսկվայում։ 

Տասներկու տարի զբաղվել է «Բուրատինո» մանկական անսամբլում, որտեղ սովորել է պարել, երգել և նվագել հարվածային գործիքներ: Անսամբլի կազմում ելույթներից մեկի ժամանակ Վալերիային նկատել է պրոդյուսեր Սերգեյ Միլնիչենկոն և հրավիրել իր նոր երաժշտական նախագիծ:

### 2005—2008: «Ранетки»
2005-ից 2008 թվականներին եղել է «*Ранетки*» խմբի վոկալիստ և թմբկահար, ինչպես նաև նկարահանվել է ՍՏՍ հեռուստաալիքի արտադրության համանուն հեռուստասերիալում։ Երեք տարվա ընթացքում խմբում ձայնագրել է առաջին՝ «*Пришло наше время*» ալբոմը, երկրորդ ալբոմի սինգլները, ինչպես նաև նկարահանվել է «*Она одна*» (2006), «*О тебе*» (2007), «*Ангелы*» (2008) տեսահոլովակներում։ 2006 թվականին երգչուհին մասնակցել է մոսկովյան «*Тараканы!*» փանկ ռոք խմբի «*Властелины Вселенной*» ալբոմի ձայնագրման աշխատանքներին։

2008 թվականի նոյեմբերի 1-ին Կոզլովան «*Ранетки*» խմբի կազմում ունեցավ իր վերջին համերգը, որը կայացավ Լուժնիկի մարզադաշտում, որից հետո լքեց խումբը պրոդյուսեր Միլնիչենկոյի հետ ունեցած կոնֆլիկտի պատճառով։ 2008 թվականին արժանացել է Ուկրաինայի «Ժողովրդական աստղ» մրցանակին՝ «Տարվա հայտնություն» անվանակարգում։

### 2009—2011․ սոլո կարիերա: «ԼեՌա», «Լեռա Լեռա»
2009 թվականին սկսել է մենակատարի կարիերան «**ЛеРа**» կեղծանվամբ։ Նրա պրոդյուսերն էր Գելա Ռոմանովսկին։ Տարվա սկզբին երգչուհին ներկայացրեց իր դեբյուտային «*Было или не было*» մենահամերգը, որը գրել էր Պավել Վինոգրադովը։ ԼեՌայի առաջին մենահամերգը կայացել է 2009 թվականի փետրվարի 20-ին Սամարայում։ Աշնանը ներկայացվեց «*Дай мне знак*» համերգային ծրագիրը, որը ներառում էր կատարողի 15 մենակատարային ստեղծագործություն։ Նույն տարվա վերջում երգչուհին փոխեց կեղծանունը «**Лера Лера**»-ի և սկսեց համագործակցել Յուրի Բարդաշի հետ («KRUZHEVA Music» լեյբլ)։ Նույն թվականին նկարահանվել է Quest Pistols խմբի «*Он рядом*» երգի տեսահոլովակում։

2010 թվականի մարտին Լեռա Լեռան ներկայացրեց իր առաջին մենահամերգային տեսահոլովակը «*Волчица*» երգի համար, որի ռեժիսորն էր Յուրի Բարդաշը։ Տեսահոլովակի պրեմիերան կայացավ MTV հեռուստաալիքով։ Նույն տարվա մայիսին թողարկվեց  «*Неприятно*» սինգլի երկրորդ տեսահոլովակը։ Նոյեմբերի 20-ին Մոսկվայի «Икра» ակումբում կայացավ երգչուհու «*Дай мне знак*» դեբյուտային ալբոմի շնորհանդեսը, որը թողարկվել է Navigator Records լեյբլի կողմից։ Քվեարկության արդյունքներով սկավառակը զբաղեցրել է վեցերորդ հորիզոնականը «Լավագույն ալբոմ» անվանակարգում «*Русский ТОП 2010*»։ Աշնանը թողարկվեց Լեռա Լեռայի երրորդ մենահամերգային տեսահոլովակը «Безопасный секс» երգի հիման վրա, ինչպես նաև կայացավ «LERALERA. Սկսնակ աստղի դպրոց» համակարգչային խաղի թողարկումը։ Նույն թվականին, հինգերորդ եթերաշրջանի մի քանի սերիաներում նկարահանումներից հետո, Կոզլովան լքեց «Ռանետկի» սերիալը։

2011 թվականի հուլիսին «Ներվի» և «Խակի» խմբերի հետ միասին մեկնեց «Ամառ, լողավազան, ռոք-ն-ռոլ!» համատեղ շրջագայության, որից հետո հայտարարեց մենակատարի կարիերայի ավարտի մասին։

2014 թվականի մայիսին Կոզլովան Նիկիտա Գորյուկի հետ միասին թողարկեց «Ես խեղդվում եմ» երգը։

### 2015—2017: 5sta Family
2015 թվականի մայիսի 23-ին **5sta Family** խմբի անդամները հայտնեցին, որ Կոզլովան դարձել է իրենց խմբի նոր անդամը: Հուլիսի 8-ին թողարկվեց «*Метко*» սինգլը, որը դարձավ խմբի առաջին երգը Կոզլովայի մասնակցությամբ: 2016 թվականի հունվարի 21-ին թողարկվեց երկրորդ «*Стирая границы*» սինգլը։ 2016 թվականի մայիսի 6-ին թողարկվեց «Футболка» կոմպոզիցիան, իսկ նույն թվականի մայիսի 24-ին՝ տեսահոլովակը։

2017 թվականի հունվարի 24-ին 5sta Family-ն թողարկեց «*Везувий*» սինգլը։ 2017 թվականի ապրիլի 30-ին թողարկվեց «*Многоэтажки*» սինգլը և տեսահոլովակը։ Նոյեմբերի 5-ին Instagram-ի իր էջում Կոզլովան հայտնեց, որ դեկտեմբերի 2-ին Նիժնի Նովգորոդում կկայանա **5sta Family** խմբի կազմում իր մասնակցությամբ վերջին համերգը։

### 2017—2019: KURAGA
2017 թվականի մայիսին «Ранетки» խմբի նախկին անդամները YouTube-ում ստեղծեցին KURAGA ալիքը, որը նպատմում էր իրենց կյանքի մասին՝ խմբից դուրս գալուց հետո։ Դրան զուգահեռ աղջիկները սկսեցին աշխատել Կոզլովայի, Տրետյակովայի, Օգուրցովայի, Բայդավլետովայի, Ռուդնևայի հետ միասին խումբիը վերամիավորելու ուղղությամբ։ Ավելի ուշ Ռուդնևան հրաժարվեց միանալ խմբին։ Նախագիծը խնդիրներ ունեցավ նաև «Ранетки» խմբի նախկին պրոդյուսեր Սերգեյ Միլնիչենկոյի կողմից հնչեցված սպառնալիքների պատճառով։

2019 թվականի հունիսի 29-ին Կոզլովան Տրետյակովայի, Օգուրցովայի և Բայդավլետովայի հետ միասին ելույթ ունեցավ Սոչիում կայացած «*Поколение NEXT*» փառատոնում։

### 2019—2020: «НЮТА&ЛЕРА»
2019 թվականի նոյեմբերի 8-ին Կոզլովան հայտարարեց Աննա «Նյուտա» Բայդավլետովայի հետ «*Warner Music Russia*» լեյբլի ներքո «ՆՅՈՒՏԱ&ԼԵՌԱ» անվամբ երաժշտական դուետի ստեղծման մասին։ 2020 թվականի փետրվարի 14-ին կայացավ առաջին երգի՝ «*Мой мальчик*»-ի պրեմիերան։ 2020 թվականի ամռանը Բայդավլետովան Instagram-ի իր էջում հայտարարեց իր նախաձեռնությամբ նախագծի փակման մասին։

## Հասարակական-քաղաքական դիրքորոշում
2024 թվականի հուլիսին Կոզլովան «Сорян, это подкаст»-ի հարցազրույցում պաշտպանել է Ռուսաստանին՝ Ուկրաինա ներխուժելու համար։ Երգչուհին «ոչ յուրային» է անվանել Ռուսաստանը պատերազմի պատճառով լքածներին։ Նրա խոսքով՝ «ժամանակին բոլորս ռուս էինք, բայց հետո ուկրաինացիները բաժանվեցին և նոր անձնագրեր ստացան՝ նոր ազգության նշումով»։

Կոզլովան հարցազրույցում արտահայտվել է նաև ԼԳԲՏ-ի դեմ, իսկ իր սոցցանցերում պնդել է, որ դեմ է աբորտներին։

## Սկավառակագրություն
### Ստուդիական ալբոմ
* «*Ранетки*» (2006) — в составе группы *«Ранетки»*
* «*Дай мне знак*» (2010)

### Բեք վոկալ
* «*Властелины Вселенной*» (2006) — «*Тараканы!*» խմբի ալբոմ

### Սաունդթրեք
* «*Ранетки: Оригинальный саундтрек*» (2008) — պաշտոնական ալբոմ-սաունդթրեք ալբոմ «*Ранетки*» սերիալի համար

## Տուրեր
* «*ЛеРа*» (2009)
* «*Дай мне знак*» (2010) — շրջագայություն դեբյուտային ալբոմի տարախման համար
* «*Лето, плавки, рок-н-ролл!*» (2011) — «Ներվի» և «Խակի» խմբերի հետ միասին 
* «*Звёзды Русского Радио*» (2016) — 5sta Family խմբի կազմում

## Պարգևներ և ձեռքբերումներ

## Ծանոթագրություններ

Կատեգորիա:Ռուս երգչուհիներ
Կատեգորիա:Ռուսաստանի փոփ-վոկալիստներ